Մարգարիտա Բալանաս

Մարգարիտա Բալանաս (լատիշերեն՝ Margarita Balanas, ), լատվիացի թավջութակահարուհի։

Գործունեությունը
Մարգարիտան իր առաջին հաղթանակը միջազգային մրցույթում տոնել է, երբ ընդամենը հինգ տարեկան էր։ Իսկ 17 տարեկան հասակում տվել է իր առաջին համերգը և այն էլ՝ Լոնդոնում, Վիգմոր սրահում (Wigmore Hall):

Նա հանդես է եկել նաև Լոնդոնի Թագավորական փառատոնային սրահում (Royal Festival Hall), ապա, քրոջ՝ ջութակահարուհի Քրիստինե Բալանասի հետ մասնակցել է ֆրանսիական ռադիոյի՝ Մոնպելյեում կայացած փառատոնին։

Որպես մենակատար՝ Մարգարիտան ելույթ է ունեցել ռումինական Յասսի քաղաքի «Մոլդովա» ֆիլհարմոնիկ նվագախմբի հետ՝ անվանի դիրիժոր Գաբրիել Բեբեսելեայի նվագավարությամբ։

2015 թվականին Բալանասը, հանդես գալով պորտուգալական Պորտու քաղաքի Երաժշտության պալատի սիմֆոնիկ նվագախմբի հետ, որին ղեկավարում էր Կառլոս Իսքարայը, կատարել է Պյոտր Չայկովսկու վարիացիաները ռոկոկո թեմայով։

Իսկ 2014 թվականին ավստրալիական Ադելաիդա քաղաքում կայացած թավջութակահարների միջազգային փառատոնում ելույթ էր ունեցել Գրեմմիի կրկնակի մրցանակակիր Լին Հարրելի հետ Her playing was favorably noted.:

2018 թվականին աշխարհի առաջին համալսարանական թանգարանի՝ Ashmolean Museum-ի սրահում Մարգարիտան հանդես է եկել անգլիական Orchestra of St John's նվագախմբի հետ՝ վերջինիս հիմնադիր և ղեկավար Ջոն Լաբոքի նվագավարությամբ։

Հանրաճանաչ թավջութակահար Գոտիե Կապյուսոնը հենց Մարգարիտա Բալանասին է ընտրել  նորաձևության անվանի դեմքերից մեկի՝ Լուի Վյուտոնի հիմնադրամի թանգարանային սրահում  “Classe d’Excellence de Violoncelle” խորագրով թավջութակային ելույթներ կազմակերպելու համար, որոնք հեռարձակվելու են Medici.tv-ով։

Գործիքները
Մարգարիտա Բալանասը նվագում է 1849 թվականին Charles-Adolphe Gand ‘Auguste Tolbecque-ի պատրաստած թավջութակ։ Նախկինում նույնպես համբավավոր վարպետների՝ Նիկոլո Գալյանոյի և Ջովանի Բատիստա Ռոջերիի պատրաստած գործիքներ է նվագել։

Անձնական կյանք
Մարգարիտա Բալանասի քույրը՝ Քրիստինեն և եղբայրը՝ Ռոբերտսը նույնպես գործում են երաժշտության ասպարեզում. նրանք երկուսն էլ ջութակահար են։

Ծանոթագրություններ

Արտաքին հղումներ 
Margarita Balanas performs Max Bruch at Foundation Louis Vuitton
The Balanas play Handel-Halverson

Լատիշ երաժիշտներ
Թավջութակահարներ